text: Viborg vann við einum máli í 1. umfari
text: #000001
text: Jana Mittún skoraði trý mál, tá Viborg vendi dystinum og skoraði til 30-29 í síðstu sekundunum. Súna Krossteig Hansen og Brynhild Pálsdóttir skoraðu samanlagt fimm mál í 30-29 tapi.
text: #000002
text: Jana Mittún er nú komin í gongd við donsku landskappingini, og tað er fyrrverandi liðfelagin Brynhild Pálsdóttir eisini. Báðar vóru partir av 30-29 dysti í kvøld (Mynd: Sverri Egholm)
text: #000003
text: Fyrstu dystirnir í fremstu donsku kvinnudeildini vórðu spældir í kvøld, frígggjakvøldið 1. september. Tað gjørdist eitt gott kvøld hjá einum av føroysku landsliðsspælarunum í deildini. Talan gjørdist tó als ikki um eitt lættan dyst hjá Janu Mittún og Viborg, ið vóru í favorittleiklutinum á heimavølli móti Horsens. Útiliðið var á odda meginpartin av fyrra hálvleiki, men Viborg skoraði síðstu fýra málini áðrenn steðgin. Tvey-máls leiðsla inn til 2. hálvleik men eina góða løtu í 2. hálvleiki lá tað til Horsens, sum millum annað var á odda við trimum tvær ferðir.Aftur endaði Viborg hálvleikin betri, skoraði trý av teimum seinastu fýra málunum og vann 30-29 við málið í síðsta álopinum. Jana Mittún fekk sínar fyrstu minuttir í donsku landskappingini, og skoraði 19-ára gamla hoyvíkskvinnan trý mál og legði upp til eitt. Jana og Viborg spæla aftur næsta fríggjakvøld - í Århus.Sí eisini: Jana og Viborg hava spælt seg víðari í steypakappinginiEisini 30-29Ajax København er eitt føroyingafelag, og hetta kappingarárið er Brynhild Páldóttir komin afturat Súnu Krossteig Hansen. Høgri vongurin úr Hoyvík skoraði trý mál í - hetta var fyrsti landskappingardystur hjá 20-ára gomlu Brynhild í Danmark. Súna Krossteig Hansen kom til felagið síðsta summar, og skoraði bakkurin, við Kyndli sum barndómsfelag, tvey mál fyri Ajax í kvøld.Hetta var, tá Ajax stríddist fyri at heinta leiðsluna hjá Bjerringbro. Heimaliðið var á odda við fimm-seks málum eina løtu í 2. hálvleiki, men so skoraði Ajax fýra mál á rað, og tað gjørdist heilt spennandi móti endanum. Tað var javnleikur í trimum førum, men nærri kom føroyingafelagið ikki. Bjerringbro vann 30-29 - talan var tó um gott avrik á útivølli. Ajax tekur mikudagin móti stórfelagnum Esbjerg.Brynhild Pálsdóttir skoraði tríggjar ferðir fyri Ajax í kvøld (Mynd: Sverri Egholm)Rakul Wardum var í Ajax í fjør, men málverjin skifti til Ringkøbing í summar fyri at koma nærri spælitíð. Í kvøld vardi hon eisini málið hjá liðnum meginpartin av tíðini, og er Rakul skrásett fyri sjey bjargingar. Umstøðurnar vóru tó so góðar hjáføroyska landsliðsmálverjanum: Heimaliðið Silkeborg-Voel hevði lætt spæl og vann við tíggju málum: 36-26.
text: #000004
text: EB/Streymur hevur tryggjað sær sætið í deildini
text: #000007
text: Venjingarlega fyri landsliðnum og skeið fyri venjarum um vikuskiftið
text: #000009
text: Kári á Høvdanum takkar fyri seg á altjóða pallinum
text: #000010